cyanic-selkie/wikianc huggingface dataset:
კარლა ჰოჰეპა
ბიოგრაფია
კარლა უაიკატოს პროვინციის, ქალაქ ტე ავამუტუში დაიბადა. ახალი ზელანდიის ქალთა ნაკრებში დებიუტი 2007 წლის 16 ოქტომბერს ჰქონდა, როცა „ოლ ბლექსელი“ ქალები „კუკს გარდენის“ სტადიონზე ავსტრალიის ნაკრებს დაუპირისპირდა. ჰოჰეპამ ორი ლელო დადო და რამდენიმე დღის შემდეგ „ვოლაბებთან“ მეორე ტესტ მატჩშიც მიიღო მონაწილეობა. ნაკრებში მეორე თამაშში სამი ლელო გაიტანა და მატჩის ანგარიში 29-12 დააფიქსირა. ჰოპერა 2010 წელს ახალ ზელანდიელებთან ერთად ინგლისში, ქალთა მსოფლიოს ჩემპიონატზე გაემგზავრა. პირველ მატჩში A ჯგუფში, სამხრეთ აფრიკა მე-4 წუთზე დაალელოვა და თამაშისას კიდევ ორი მიუმატა, მე-17 და 54-ე წუთებზე, საბოლოოდ კი ნაკრებმა 55-3 იმარჯვა. ჩემპიონატის მეოთხე ლელო ავსტრალიასთან 32:5 მოგებულ მატჩში, მე-20 წუთზე დადო. 1 სექტემბერს ნახევარფინალში საფრანგეთთან ანგარიში მე-9 წუთზე ლელოთი გასხნა და 37-ზე მეორეც მიუმატა. საბოლოოდ კი „ოლ ბლექსმა“ „მამლები“ 45:7 დაამარცხა და 5 სექტემბერს ფინალში მასპინძელ ინგლისს დაუპირისპირდა. მატჩში ანგარიში კვლავ კარლამ გახსნა ლელოთი, „ვარდების“ ჩათვლის მოედანზე ბურთი 33-ე წუთზე დაამიწა. გარდასახვა კელი ბრაზიერმა ზუსტად შეასრულა და 7:0 დაწინაურდნენ. თამაშის მსველობისას ინგლისმა შეძლო ანგარიშის გათანაბრება, თუმც 66-ე წუთზე ბრაზიერმა ჯარიმით საჩემპიონო ქულა მოუტანა ახალ ზელანდიელებს და საბოლოო ანგარიშიც 13:10 დააფიქსირა. კარლა და კანადელი ჰეათერ მოისესი 7-7 ლელოთი ჩემპიონატის საუკეთესო მელელოვეები გახდნენ. 2011 წლიდან იაპონიაში თავის პარტნიორ კარნ ჰესკეთთან ერთად წავიდა, რომელიც Fukuoka Sanix Blues კლუბში ფრთაზე თამაშობდა. კალრა 2017 წელს ირალნდიაში ქალთა მსოფლიოს ჩემპიონატზე ახალი ზელადნიის ნაკრების განაცხადში იყო და მეორედ მსოფლიოს ჩემპიონიც გახდა. ფინალში კვლავ ინგლისი დაამარცხეს 41:32. 2019 წელს ქალთა რაგბის სუპერ სერიის გამაჯვებულიც გახდა. გათამაშება აშშ-ში, კალიფორნიის შტატში ჩატარდა. შეჯიბრში პლანეტის რეიტინგსიის საუკეთესო ხუთი ნაკრები  იღებდა მონაწილეობას. გასულ სერიებზე 2015 და 2016 წლებში ოთხი გუნდი მონაწილეობდა, ახლა კი ორგანიზატორებმა, ერთი დაუმატეს და საუკეთესოც ხუთეულში გაირკვა. შეჯიბრი წრიული სისტემით ჩატარდა. კარლამ პირველი ლელო კანადასთან მატჩში გაიტანა, „ნეკერჩხლის ფოთლები“ მან 24-ე წუთზე დაალელოვა და საბოლოოდ 35:20 იმარჯვეს. მეორე ლელო მასპინძელ ამერიკის ქალთა ნაკრებს გაუტანა, ჰოჰეპამ მე-7 წუთზე გახსნა ანგარიში და საბოლოოდ 33:0 იმარჯვეს. მესამე მატჩი საფრანგეთთან დათმო ახალმა ზელანდიამ და საქმე გაირთულა, ბოლო მატჩში ინგლისთან, ტურნირის მოსაგებად, აუცილებლად გამარჯვება სჭირდებოდათ. კარლამ და მისმა გუნდმა ბევრი იბრძოლა, „წითელი ვარდები“ 28:13 დაამარცხა და სერიის გაამრჯვებულიც შეიქმნა. საბოლოო ცხრილში მათ 14 ქულა დააგროვეს და 1 ქულით გაუსწრეს ინგლისის ქალთა ნაკრებს.
შვიდქალა რაგბი
შვიდქალა რაგბიში 43 მატჩი აქვს ჩატარებული, აქედან 28 ლელო გაიტანა და ნაკრებს 140 ქულა მოუნაგრა.
რესურსები ინტერნეტში
კატეგორია:რაგბი კატეგორია:ქალი სპორტსმენები კატეგორია:ახალი ზელანდია კატეგორია:რაგბი ოლიმპიურ თამაშებზე კატეგორია:რაგბი ქვეყნების მიხედვით კატეგორია:დაბადებული 27 ივლისი კატეგორია:1985
მჟავა (ფილმი)
მჟავა (Powder Blue) — 2008 წლის ამერიკული კინოფილმი. რეჟისორი ტიმოთი ლინ ბუი. მონაწილეობენ: ჯესიკა ბილი, ფორესტ უიტეკერი, რეი ლიოტა და სხვა. აღსანიშნავია, რომ ამ ფილმში შესრულებული როლი (ლარი „ველვეტი“) მსახიობ პატრიკ სუეიზისთვის უკანასკნელი აღმოჩნდა. DVD-ზე გამოვიდა 2009 წლის მაისში. იმავე წლის ბოლოს ყაზახეთში, რუსეთსა და აშშ-ში ფილმი უჩვენეს საკაბელო ტელევიზიაზე. წარმოადგენს ფსიქოლოგიურ დრამას, რომელიც მოგვითხრობს რამდენიმე ადამიანის ისტორიას: „მესაფლავე“ (ედი რედმეინი), ყოფილი თაღლითი (რეი ლიოტა), ყოფილი მღვდელი (ფორესტ უიტეკერი), რომელიც თავის მოკვლას ცდილობს და სტრიპტიზის მოცეკვავე (ჯესიკა ბილი), ქალი, რომელსაც შვილი კომაში ჰყავს.
რესურსები ინტერნეტში
კატეგორია:2008 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები
Pilsbryspira zebroides
Pilsbryspira zebroides — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჩილეს სპორტი
ფეხბურთი
მინი|220პქ|ჩილეს ეროვნული სტადიონი დღეისათვის, ფეხბურთი ჩილეში ყველაზე პოპულარულ სპორტის სახეობას წარმოადგენს. ამ ქვეყნის საფეხბურთო ისტორია დაკავშირებულია ბრიტანელ მეზღვაურებთან, როდესაც XIX საუკუნეში ჩილესა და დიდ ბრიტანეთს შორის გაცხოველებული სავაჭრო ურთიერთობები დამყარდა.
ჩოგბურთი
მინი|220პქ|[[ნიკოლა მასუ, ათენის ოლიმპიური თამაშების ჩემპიონი]] ჩოგბურთი ჩილეში ყველაზე წარმატებულ სპორტის სახეობას წარმოადგენს. ჩილეს ეროვნულმა საჩოგბურთო ნაკრებმა ორგზის მოიპოვა მსოფლიო თასი (2003 და 2004). ასევე, 1976 წლის დეივისის თასის ფინალზე ითამაშა იტალიის წინააღმდეგ. 2004 წლის ათენის ზაფხულის ოლიმპიურ თამაშებზე, ჩილემ მოიპოვა ოქროს და ბრინჯაოს მედლები მამაკაცთა ინდივიდუალურ შეჯიბრებაში, ხოლო ოქრო მამაკაც წყვილთა შეჯიბრებაში.
კალათბურთი
კალათბურთი ასევე ერთ-ერთ პოპულარულ სპორტის სახეობას წარმოადგენს ჩილეში. 1950 წლის კალათბურთის მსოფლიო ჩემპიონატზე, ჩილეს ნაკრებმა ბრინჯაოს მედალი მოიპოვა, ხოლო იმავე ჩემპიონატზე 1959 წელს, რომელსაც ჩილემ უმასპინძლა, მეორე ბრინჯაოს მედალი. ქალთა შორის კალათბურთის პირველი მსოფლიო ჩემპიონატის მასპინძელი სწორედ ჩილე უყო 1953 წელს, სადაც ჩილეს ნაკრებმა მე-2 ადგილი დაიკავა.
რაგბი
მინი|220პქ|[[ვალპარაისოს რაგბის გუნდი. 1925 წ.]] რაგბის ჩილეში თამაშობენ 1880-იანი წლების ბოლოდან. სპორტის ეს სახეობა ქვეყანაში საკმაო პოპულარობით სარგებლობს. ჩილეს ნაკრებს არასოდეს მოუგია რაგბის მსოფლიო ჩემპიონატი, მაგრამ რაგბის საერთაშორისო საბჭოს კლასიფიკაციით, ჩილეს ნაკრები 24-ე ადგილზეა. შესაბამისად მესამე ადგილზე სამხრეთ ამერიკაში, არგენტინისა და ურუგვაის ნაკრებების შემდეგ.
ოლიმპიური თამაშები
ოლიმპიური თამაშების ისტორიაში, ჩილეს გააჩნია 2 ოქროს მედალი (ჩოგბურთი), 7 ვერცხლის (ათლეტიზმი, ცხენოსნობა, კრივი, მშვილდოსნობა, ჩოგბურთი) და 4 ბრინჯაოს მედალი (ჩოგბურთი, კრივი, ფეხბურთი).
სპორტის ტრადიციული სახეობები
ჩილეში არსებობს ჰოკეის მსგავსი სპორტი, რომელსაც ჩუეკას უწოდებენ, მას მაპუჩეს ხალხი თამაშობდა ესპანელთა შემოჭრამდე.
Lovely Rita
Lovely Rita — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში Sgt. Pepper's Lonely Hearts Club Band.
სიმღერა ეძღვნება საპატრულო პოლიციის თანამშრომელ ქალბატონებს. მათ ძირითად მოვალეობებში შედის სატრანსპორტო საშუალებების სწორი პარკირების კონტროლი.
სქოლიო
კატეგორია:The Beatles-ის სიმღერები კატეგორია:1967 წლის სიმღერები
ფხენიანის ალყა
ფხენიანის ალყა 一 სამხედრო კონფლიქტი კონიში იუკინაგას მეთაურობის ქვეშ არსებულ იაპონურ არმიასა და მოკავშირე მინის დინასტიისა და ჯოსონის სამეფოს გაერთიანებულ ძალებს შორის, რომელიც გაიმართა 1593 წელს. ეს კამპანია მოკავშირეთა გამარჯვებით დასრულდა, ხოლო 8 თებერვლის ღამეს გადარჩენილმა იაპონელებმა უკან დახევა განიზრახეს.
ფონი
მინის მცირე სამხედრო ამალა, რომელიც სულ რაღაც 5000 ჯარისკაცს შეიცავდა, ვუ ვეიჩონგის მეთაურობით მდინარე იალუძიანგს მიადგა. აქ მათ სხვა, ოცდათხუთმეტი ათასიანი ქვედანაყოფი ელოდათ, რომელსაც ლი რუსონგი მეთაურობდა. გაერთიანებული ძალის მიზანს ჯოსონის იმპერატორის, სეონჯის დაცვა წარმოადგენდა. მათი ძალა 23 ათასამდე გაიზარდა მას შემდეგ, რაც კიდევ 10 ათასი კორეელი ჯარისკაცი და 4 ათასზე მეტი მეომარი ბერი შეუერთდა, სოსან ტესას მეთაურობით.
რუსონგმა გააგზავნა ელჩი, სახელად შენ ვეიჯინგი, კონიში იუკინაგასთან მოსალაპარაკებლად. თუმცა, ცნობილია, რომ რუსონგის მიზანს მოლაპარაკების წარმართვა არ წარმოადგენდა. უცნობია, რეალურად რატომ გაუშვა ელჩი იაპონელებთან. საპასუხოდ, კონიშიმაც გამოაგზავნა 20-კაციანი დელეგაცია მინის ეკლჩებთან, თუმცა მათი არცერთი წევრი უკან ცოცხალი არ დაბრუნებულა. ერთ-ერთი წყაროს მიხედვით, ისინი შენ ვეიძინის მიერ გამართულ ნადიმზე მოკლეს, მეორე ვერსიით კი გზაში მიმავალნი მინის აგენტებმა ამოხოცეს.
ფხენიანისკენ მიმავალ გზაზე მოკავშირეთა არმიელები შეხვდნენ იაპონელთა ერთ-ერთ ქვედანაყოფს, რომელთაგან სამი ტყვედ ჩავარდა, ხოლო ხუთი მოკლეს. მოკავშირეთა არმია ჩავიდა ფხენიანში და დაბანაკდა ქალაქის ჩრდილოეთით 1593 წლის 5 თებერვალს.
კონიშმა მოლაპარაკებების დაწყების შესახებ ცივი უარი მიიღო, რამაც ამ უკანასკნელს მოქმედების წამოწყება აიძულა. იმ ღამეს დაახლოებით 800 იაპონელი ჯარისკაცი შეიპარა და თავს დაესხა მინის არმიის ბანაკს. იაპონელთა თავდასხმას მცველთა დროული რეაგირება მოჰყვა, რის შედეგადაც მათ მალე უკან დაიხიეს. ამ შეტაკებას 30 ადამიანი შეეწირა.
ბრძოლა
მარცხნივ|მინი|[[მინის დინასტია|მინის კავალერია და ქვეითი ჯარი თავს ესხმიან ფხენიანის კედლებს.]] ბრძოლა დაიწყო 1593 წლის 6 თებერვალს. თავდაპირველად, ოპერაციაში ჩაერთო სოსან ტესას ბერთა არმია, რომელმაც ვუ ვეიჩონგის მეთაურობით, ფხენიანის ჩრდილოეთით მდებარე დიდ ბორცვზე განლაგებულ იაპონელთა ორი ათას კაციან რაზმს დაესხნენ თავს, რომელთაც სათავეში თავად კონიში იუკინაგა ედგა. იმ დროს იაპონელთა მეთაური რთულ ვითარებაში იყო, სანამ სო იოშიტოში, ერთ-ერთი იაპონელი გენერალი, კონტრშეტევას არ შეუდგა და კონიში არ იხსნა. ბრძოლა ორი დღის განმავლობაში გრძელდებოდა მანამ, სანამ უკანასკნელი იაპონელი გენერალი, მაცურა შიგენობუ, იძულებული არ გახდა, დაბრუნებულიყო ფხენიანში. ბერთა არმიამ 600 ერთეული დაკარგა, ხოლო ვუ ვეიჩონგი გულ-მკერდის არეში დაიჭრა. 8 იანვრის დილას, ლი რუსონგის არმია ჩავიდა ფხენიანში, მისი მჭიდროდ დაკომპლექტებული რაზმი კი ისტორიულ წყაროებში შედარებული იყო „ერთმანეთზე დაწყობილ თევზებთან“. იანგ იუანი და ჯან შიძიე ქალაქს ჩრდილოეთიდან და დასავლეთიდან, ლი რუბაი სამხრეთ-აღმოსავლეთიდან, ხოლო ი ლი და კიმ უნგო კი სამხრეთ-დასავლეთიდან უტევდნენ. რაც შეეხება აღმოსავლეთს, ამ მხარეს მდინარე ტაედონი გადიოდა და ქალაქზე შეტევა შეუძლებელი იყო.
სასიგნალო ქვემეხის ტყორცნის შემდეგ მოკავშირეთა რაზმმა ციხეში შეღწევა კიბეზე ასვლით განიზრახა. ციხე-ქალაქს ცეცხლოვანი ისრები დაუშინეს, შეყარეს ნაღმები და დაწიყეს კარიბჭის ჩამოხსნა. იაპონიას თავდაცვა თითქმის არაფრით შეეძლო. ლი რუსონგს შუა ბრძოლისას ცხენი მოუკლეს. მეთაურის ამ გასაჭირმა, ბუნებრივია, არმიაში შიდა არეულობა გამოიწვია მანამ, სანამ რუსონი შეტევაში კვლავ არ ჩაერთო. მან ყოველ დანებებულ ჯარისკაცს თავი მოჰკვეთა, ხოლო მას, ვინც ციხის გარნიზონში პირველი შეაღწევდა, 5000 ტელს ჰპირდებოდა (ტელი - მინის ეპოქის ფულის ერთეული). მოკავშირეთა არმია უტევდა მანამ, სანამ ლუო შანგჯი მუსრავდა კედლის გარნიზონში შემავალ მცველებს. ამ უკანასკნელს იან იუანის მიერ ციხის კარიბჭის განგრევაც მოჰყვა. ყოფილი ბერები, რომლებიც წინა შეტაკებებს გადაურცნენ, ასევე დანარჩენი გადარჩენილი ჯარისკაცები, ციხის დასავლეთში მდებარე ჩინელ-კორეელთა ლაშქარს შეუერთდნენ მას შემდეგ, რაც კარიბჭე, ქვემეხის დახმარებით, დაეცა.
იაპონელებმა მყარად შეკვრა და ყველაზე უკანა ხაზზე გადანაცვლება არჩიეს. ლი რუსონმა უბრძანა თავის ჯარისკაცებს, ალში გაეხვიათ მთელი ქალაქი და მშვილდოსნებს ცეცხლოვანი მშვილდების გამოყენება დაავალა. მიუხედავად ამისა, იაპონელები მაინც ვერ განდევნეს. ამის სანაცვლოდ, მოკავშირეთა კავალერიისა და სხვა მრავალი ჯარისკაცის გაწყვეტა, იაპონელთა თავგანწირული შეტევით, მოკავშირეთათვის წარუმატებელი აღმოჩნდა. კონიშიმ დრო იხელთა, ჯარისკაცებს შეტევისკენ მოუწოდა, თუმცა ჩინელთა ქვემეხმა ისინი კვლავ უკან დაწია.
მოსაღამოვებისთანავე, ლი რუსონმა შეტევა შეწყვიტა, რადგან არ სურდა დიდი დანაკლისის მიღება.
მიუხედავად იმისა, რომ იაპონელებმა კოალიციური არმიის მოგერიება საკმაოდ კარგად შეძლეს, საბოლოოდ, მაინც აღარ შეეძლოთ ქალაქის დაცვა, გამომდინარე რესურსებისა და ჯარისკაცების შემცირებისა. ჩინელებმა ყველა კარიბჭე გაარღვიეს, საჭმელ-სასმელი რესურსი კი თითქმის აღარ იყო დარჩენილი. ამან კონიში, იაპონელთა მეთაური, აიძულა ასეთი მეთოდისთვის მიემართა 一 ღამით, გადარჩენილებთან ერთად, ქალაქის მახლობლად თავი შეეფარებინა და მეორე დღეს ციხის უკან არსებული მდინარის, დაედონის დახმარებით ჰანსონგში გადაპარულიყო, თუმცა მდინარის გადალახვას მისი მრავალი ჯარისკაცი შეეწირა. იაპონელი თვითმხილველის, იოშინო ძინგოძაემონის ნარკვევებში ვკითხულობთ: ''ბოლოს, როცა მტერი მოვიგერიეთ, რამდენიმე ადგილას დაწვეს სასურსათო საცავი, ამიტომ ახლა საკვები აღარ იყო. მომხდარიდან მეშვიდე დღეს, ღამით, ჩვენ გამოვიქეცით და მდინარის გადალახვა გადავწყვიტეთ. დაჭრილი ჯარისკაცები მივატოვეთ, ხოლო ვინც ჯერ კიდევ სრულად ჯანმრთელი იყო, თითქმის დამხობილნი მიცოცავდნენ გზაზე.''
შედეგები
იაპონელთა უკან დახევა რთული პროცესი აღმოჩნდა. რესურსების ამოწურვის გარდა, ჟა დაშოსა და ლი ნინის პარტიზანულმა თავდასხმამ კიდევ 362 იაპონელის სიცოცხლე შეიწირა. კონიშიმ და გადარჩენილმა ჯარისკაცებმა ჰანსონგს 17 თებერვალს ჩააღწიეს.
საბოლოოდ, სონ ინჩანმა, მინის პერიოდის ადმინისტრაციული თანამდებობის პირმა, 6 მარტს ფხენიანის კუთვნილება კვლავ ჯოსონის მმართველს, სეონჯოს გადასცა.
სქოლიო
კატეგორია:იაპონიის ომები კატეგორია:ჩინეთის ომები კატეგორია:კორეის ომები კატეგორია:XVI საუკუნის ბრძოლები კატეგორია:ბრძოლები მდებარეობის მიხედვით
ბელარუსული რუბლი
გრაფიკული სიმბოლო Br .მიმოქცევაში არის ბანკნოტები ნომინალით 10, 20, 50, 100, 500, 1 000, 5 000, 10 000, 20 000, 50 000 და 100 000 რუბლი.
სახელი
thumb|right|1 რუბლი. 1992 წ., ავერსი thumb|right|1 რუბლი 1992 წ., რევერსი სახელი ბელარუსული რუბლი მიღებული იქნა, ბელარუსის მიერ საბჭოთა რუბლზე უარის თქმის შემდეგ 1990-ანი წლების დასაწყისში. რიგმა ბელარუსელმა საზოგადო მოღვაწეებმა ეროვნული ვალუტის სახელად შესთავაზეს ტალერი, ეს საკითხი განხილული იქნა უმაღლესი საბჭოს პრესდიუმზე, თუმცა ყველა დამსწრეებთაგან ტალერის სასარგებლოდ გამოვიდა მხოლოდ ნილ გილევიჩი.
სიტუაცია სსრკ-ს დაშლის შემდეგ
1992 წლის დასაწყისში, საბჭოთა საერთო ფულადი სისტემის დაცემის დროს, ბელარუსში შემოღებული იქნა კუპონის სისტემა, შემდეგ − ბელარუსის რესპუბლიკის ეროვნული ბანკის გამოთვლადი ბილეთები. ოფიციალური სავალუტო კურსი იყო 1 გამოთვლადი ბილეთი = 10 საბჭოთა რუბლი.
1992 წლის 1 ივლისს ბელარუსული რუბლი შევიდა მიმოქცევაში. 1993 წლის ბოლოსთვის დაიწყო საბჭოთა რუბლის მიმოქცევიდან ამოღება. ბელარუსული რუბლი გახდა ერთადერთი კანონიერი გადახდის საშუალება ქვეყნის ტერიტორიაზე. მიუხედავად იმისა, რომ სექტემბერში ბელარუსმა, ყაზახეთმა, სომხეთმა, რუსეთმა, უზბეკეთმა და ტაჯიკეთმა ხელი მოაწერეს შეთანხმებას ახალი ტიპის «რუბლის ზონის» შექმნის შესახებ, ეს იდეა არ განვითარდა და ბელარუსული რუბლი ისევ დარჩა ბელარუსის ეროვნულ ვალუტად.
1992-1994 წლებში ბელარუსული რუბლის მსყიდველობითი უნარი გაიზარდა ათჯერ. ასე, რომ 1992 წელს 1 რუბლის ბანკნოტი უტოლდებოდა 10 ბელარუსულ რუბლს. 1994 წლის 20 აგვისტოს ხელახლა დენომინირებული იქნა ბელარუსული რუბლი არსებული ინფლაციის შესაკავებლად.
ეკონომიკრი მიმოხილვა (2000-2010)
2000 წლის 1 იანვარს ბელარუსში კიდევ ერთხელ ჩატარებული იქნა რუბლის დენომინაცია (1000 ჯერ).
ეროვნული ბანკის პოლიტიკის პრიორიტეტი გახდა ეროვნული ვალუტის კურსის შენარჩუნება. შიდა სავალუტო ბაზარი გაიხსნა არარეზიდნტი ბენკებისათვის, მოიხსნა შეზღუდვა უცხოურ ოპერაციებში ეროვნული ვალუტის გამოყენებაზე. ეროვნული ბანკის პოლიტიკამ და ხელსაყრელმა გარე ფაქტორებმა უდიდესი წვლილი შეიტანა ბელარუსული რუბლის სტაბილიზაციაში. ეკონომიკაში და საგადასახადო სფეროში პოზიტიური ცვლილებების ფონზე 2004 წლიდან 2008 წლის ჩათვლით ბელარუსული რუბლის კურსი დოლართან მიმართებაში პრაქტიკულად არ შეცვლილა. 2005 წლისათვის შეინიშნებოდა საბანკო დეპოზიტების ზრდა ეროვნულ ვალუტაში. ინფლაციის ტემპები მუდმივად მცირდებოდა, 2002 წლისთვის ინფლაცია შეადგენდა 34,8 %, в 2003 — 25,4 %, в 2004 — 14,4 %, в 2005 — 8,0 %, 2006 — 6,6 %. ოფიციალური გაცვლითი კურსი მთლიანად წამოეწია ჩრდილოვანს, შედეგად ჩრდილოვანი სავალუტო ბაზარი პრაქტიკულად გაქრა.
2006 წლის 16 მარტს ფრანგულმა ბანკმა BNP Paribas დაიწყო ბანკთაშორის ბაზარზე ბელარუსული რუბლის კოტირება ამერიკულ დოლართან მიმართებაში ეროვნული ბანკის თავმჯდომარის მოადგილემ ვასილი მატიუშევსკიმ ამ ფაქტს უწოდა საკმაოდ მნიშვნელოვანი მოვლენა:
ეროვნული ბანკის თავნჯდომარის პეტრე პროკოპოვიჩის განცხადებით, ბელარუსული რუბლი უნდა გახდეს სრულად კონვერტირებადი 2010 წლისთვის.
2010 წლის 2 იანვარის მონაცემებით ინფლაცია შეადგენდა 3,1 %
ოქროს სავალუტო რეზერვები
ეროვნული ბანკი მუდმივად ზრდის ოქროს სავალუტო რეზერვს. 2008 წლის 1 მარტის მდგომარეობით, ბელარუსის საერთაშორისო სარეზერვო აქტივები შეადგენდა $4 მილიარდ 352,9 მილიონს, წლის დასაწყისში გაიზარდა 4,1 %.
2007 წლის დეკემბერის მდგომარეობით ბელარუსის საერთაშორისო სარეზერვო აქტივები შეადგენდა $4182,2 მილიონს, წლის დასაწყისში გაიზარდა 202,4 %.
2006 წლის იანვარის მდგომარეობით ბელარუსის საერთაშორისო სარეზერვო აქტივები შეადგენდა $1296,5 მილიონს. ქვეყნის ოქროს მარაგი შეადგენდა 25,02 ტონას ( $412,7 მილიონი).
რეფინანსირების განაკვეთი
2011 წლის რეფინანსირების განაკვეთი
2000 წლიდან ინფლაციის კლების გამო ბელარუსის ეროვნული ბანკი მუდმივად ამცირაბდა რეფინანსირების განაკვეთს ეკონომიკის ზრდის სტიმულირების მიზნით. მაგალითისთვის 2004 წლის დასაწყისში ის შეადგენდა 28 %-ს, 2005 — 17 %, 2006 — 11%, ხოლო 2007 წლისთვის — 10%.
2011 წლის 14 სექტემბერის მდგომარეობით რეფინანსირების განაკვეთი განისაზღვრა 30%. განაკვეთის სიდიდით ბელარუსს პირველი ადგილი უჭირავს მსოფლიოში.
2011 წლის დევალვაცია
2011 წლის 24 მაისს ბელარუსის რესპუბლიკის ეროვნული ბანკის მიერ ბელარუსული რუბლის კურსი განმეორებით იქნა დევალვირებული (პირველად ეს მოხდა 2009 წელს).
გაცვლითი კურსი შეიცვალა შემდეგნაირად ( ფრჩხილებში შედარებისთვის):
2000 წლის ბანკნოტების ნიმუში (2010 წლის მოდიფიკაცია)
2010 წელს, ახალი ორთოგრაფიის შემოღების შემდეგ, 50 და 50 000 - რუბლის ბანკნოტებზე 2010 წელს სიტყვა пяцьдзесят შეიცავდა გარამატიკულ შეცდომებს, გრამატიკულად გამართული იყო სიტყვა пяцьдзясят.
ზემოთხსენებულ ბანკნოტებზე წარწერების სისწორეში მოსაყვანად ბელარუსის ორთოგრაფიული წესების შესაბამისად 2010 წლის 29 იანვარს მიმოქცევაში შევიდა ბანკნოტები ნომინალით 50 და 50 000 რუბლი, რომელიც 2000 წლის ბანკნოტების სერიის 2010 წლის მოდიფიკაციაა.
2000 წლის სერიის ბანკნოტები კვლავ რჩება გადახდის საშუალებად ბელარუსის რესპუბლიკაში.
ბელარუსული რუბლის სიმბოლო
70px|left 2005 წლამდე ბელარუსული რუბლის აღმნიშვნელი სიმბოლო იყო — р. და руб. 2005 წლის მაისში დამტკიცდა ბელარუსული რუბლის ახალი სიმბოლო Br.
სიმბოლო Br აქტიურად გამოიყენება ეროვნული ბანკის ვებ გვერდებზე, ასევე რიგ ბელარუსის კომერციულ ბანკებში.
იხილეთ აგრეთვე
მსოფლიოს ვალუტები
რესურსები ინტერნეტში
რუბლი კატეგორია:ბრუნვაში არსებული ვალუტები
შარლოტ ჰორნეტსი
შარლოტ ჰორნეტსი (Charlotte Hornets) — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში (NBA) გამოდის. გუნდი შეიქმნა 1988 წელს როგორც შარლოტ ჰორნეტსი. 2004 წელს კლუბმა სახელი შეიცვალა და დაირქვა შარლოტ ბობკეტსი და ათი წლის განმავლობაში, 2014 წლამდე ამ სახელს ატარებდა. 2014 წელს ბობკეტსის სახელი ისევ შეიცვალა და ძველი სახელი შარლოტ ჰორნეტსი დაირქვა. გუნდის სათამაშო ბაზაა Time Warner Cable Arena, რომელიც მდებარეობს შარლოტში, ჩრდილოეთ კაროლინის შტატში. ჰორნეტსი თამაშობს სამხრეთ-აღმოსავლეთ დივიზიონში და აღმოსავლეთ კონფერენციაში. 2010 წლიდან გუნდის მფლობელი არის NBA და კალათბურთის ლეგენდა და ერთ-ერთი ყველაზე ცნობილი ფიგურა - მაიკლ ჯორდანი. გუნდმა მხოლოდ ერთხელ შეძლო პლეიოფში ასპარეზობა 2009-2010 წლის სეზონში, როდესაც რეგულარული სეზონი 44-38 დაამთავრეს.
1988: შარლოტ ჰორნეტსის შექმნა
1988 წელს შარლოტ ჰორნეტსი, მაიამი ჰიტთან ერთად გახდა ნაციონალური საკალათბურთო ასოციაციის (NBA) წევრი. კლუბმა იმავე წელს NBA-ის დრაფტზე სამი ახალწვეული აიყვანა. ჰორნეტსმა პირველი NBA თამაში 1988 წლის 4 ნოემბერს ჩაატარა და კლივლენდ კავალიერსთან 133-93 დამარცხდა, თუმცა ოთხი დღის შემდეგ ჰორნეტსმა ლოს-ანჯელეს კლიპერსი დაამარცხა 117-105, ხოლო 1988 წლის 23 დეკემბერს კლუბმა დაამარცხა მაიკლ ჯორდანის ჩიკაგო ბულზი 103-101. კლუბმა პირველი სეზონი დაამთავრა 20-62.
2002-2004: შარლოტ ბობკეტსი
როდესაც შარლოტ ჰორნეტსი გადავიდა ნიუ-ორლეანში 2002 წელს, NBA მესვეურებმა ქალაქს შეპირდნენ, რომ უახლოეს მომავალში დამატებითი გუნდი ზუსტადაც რომ შარლოტში იქნებოდა. რამდენიმე მფლობელთა გუნდი, მათ შორის ყოფილი ბოსტონ სელტიქსის ვარსკვლავი ლარი ბირდი აკეთებდა ფსონს ახალ გუნდზე. 2002 წლის 18 დეკემბერს, რომელსაც Black Entertainment Television-ს დამფუძნებელი რობერტ ჯონსონი ლიდერობდა, დაჯილდოებული იქნა ახალი გუნდის დაფუძნებით, რომლის მიხედვითაც გახდა პირველი აფრიკელ-ამერიკელი, რომელსაც აშშ მთავარი სპორტის კლუბის მფლობელი იქნებოდა.
2003 წელს, ახალი გუნდის სახელი ცნობილი გახდა - ბობკეტსი. ბობკეტსი, ფლაითი და დრაგონსი იყო ის სამი რჩეული სახელი, რომელსაც გულშემატკივრები მხარს უჭერდნენ. ვინაიდან და რადგან ჩრდილოეთ კაროლინის გუნდი, რომელიც ნაციონალურ საფეხბურთი ლიგაში პანტერების სახელით მონაწილეობს, ფაქტობრივად ბობკეტსი ამ სახელის გადაკეთებული ვარიანტი გამოვიდა. ასევე სპორტულ დებატებში ყოველთვის მიდიოდა საუბრები, რომ „ბობ“, რომელიც ბობქეტსში ურევია, მოდის გუნდის პირველი მფლობელ - რობერტ „ბობ“ ჯონსონიდან გამომდინარე.
ბობკეტსმა პირველ მთავარ მწვრთნელად და გენერალურ მენჯერად ბერნი ბიკერსტაფი აიყვანა.
2004-2007: NBA-ს დაბრუნება შარლოტში
ბობკეტსმა მათი დამატებითი დრაფტი 2004 წლის 22 ივნის მოიპოვა, სადაც გუნდმა აირჩია ჯერალდ უოლასი, პრიმოზ ბრეზეჩი და ჯეისონ კაპონო. გუნდმა მოახერხა დრაფტზე ასევე ევროპელი ტალანტების აყვანა, როგორებიც არიან პრედრეგ დრობნიაკი, საშა პავლოვიჩი და ზაზა ფაჩულია, მაგრამ საბოლოოდ გაშვებული იქნა ეს მოთამაშეები და არც ერთი მატჩი არ ჩაუტარებიათ ბობკეტსის ფორმაში. 2004-05 წლების სეზონში, გუნდმა პირველი მატჩი ჩაატარა შარლოტ კოლიზეუმში, სადაც 96-103 დამარცხდა ვაშინგტონ უიზარდსის წინააღმდეგ. 2 დღის შემდეგ, გუნდმა პირველი მატჩი მოიგო არსებობის მანძილზე ორლანდო მეჯიკის წინააღმდეგ 111-100. 14 დეკემბერს, ბობკეტსმა 94-93 დაამარცხა დამატებით დროში ნიუ-ორლეან ჰორნეტსი, რომელიც პირველი თამაში იყო ჰორნეტისთვის, მას შემდეგ რაც გუნდმა შარლოტი დატოვა და გადავიდა ნიუ-ორლეანში. ამ ყველაფრის მიუხედავად, გუნდმა ინაუგურაციის სეზონი არეულობით დაიწყო და შესაბამისად 18-64 დაასრულა სეზონი, სადაც არ ჰქონდათ მოგებული ზედიზედ 2 შეხვედრაზე მეტი. ემეკა ოკაფორმა სეზონი შესანიშნავად ჩაატარა და მოიგო NBA წლის ახალბედის ტიტული.
2005 წლის დრაფტზე, ბობკეტსმა დრაფტზე რეიმონდ ფელტონი და შონ მეი აირჩია. ეს კი ის მოთამაშეები იყვნენ, ვისზეც გუნდის მფლობელები იმედებს ამყარებდნენ, რომ ახალ და წარმატებულ გუნდს შექმნიდნენ ოკაფორთან და უოლასთან ერთად. ახალი სეზონი, ბობკეტსმა ახალ - შარლოტ ბობკეტსის არენაში ითამაშა და დამატებით დროში შეძლო ბოსტონ სელტიქსის დამარცხება. საბოლოოდ რეგულარული სეზონი გუნდმა 26-56 დაამთავრა, რაც 8 გამარჯვებით მეტი იყო წინა სეზონთან შედარებით. სეზონის დამთავრების შემდეგ, ბობკეტსმა განაცხადა, რომ NBA ლეგენდა მაიკლ ჯორდანი გახდებოდა გუნდის მნიშვნელოვანი აქციების მფლობელი, ასევე მთავარი ოპრეაციების შემსრულებელი.
2007-2010: ვინსენტის არეულობა, ბრაუნის წარმატება
ბობკეტსის ოფიცი და სამწვრთნელო შტაბი იყო გასაღები გუნდის 2007 წლის უქმეებზე ფოკუსირებისა. როდ ჰიგინსი აიყვანა გუნდმა გენერალურ მენეჯერად, ხოლო სემ ვინსენტი მწვრთნელის რანგში, რომელიც გუნდის ისტორიაში მეორე მწვრთნელი გახდა. ფილ ფორდი დაემატა სამწვრთნელო შტაბს ზაფხულში, ასევე ბაზ პეტერსონი გახდა მოთამაშეების პერსონალის დირექტორი. 2007 წლის დრაფტზე, გუნდმა ბრენდან რაიტი აიყვანა მე-8 არჩევნად, რასაც მალევე მოჰყვა მისი გაშვება გოლდენ სტეიტ უორიორსში, ხოლო ჯეისონ რიჩარდსონი კი ბობქეტსში გადმოვიდა. მიუხედავად პერსონალის ცვლილებებისა, გუნდმა 2007-08 სეზონი 32-50 შედეგით დაასრულა. ასეთი ცუდი შედეგით დამთავრების გარდა, გუნდში არეულობა იყო, სადაც მოთამაშეებსა და მწვრთნელებს შორის არაერთხელ მოხდა დაპირისპირება. საბოლოოდ, 2008 წლის 26 აპრილს, სემ ვინსენტი პოსტიდან გათავისუფლდა.
სეზონის დასრულების შემდეგ, ჯერალდ ჰენდერსონი იქნა არჩეული დრაფტზე მე-12 არჩევნას 2009 წლის დრაფტზე. ასევე ბობკეტსმა გაუშვა ემეკა ოკაფორი ჰორნეტსში ცენტრ ტაისონ ჩენდლერის სანაცვლოდ. 2010 წლის 27 თებერვალს, რობერტ ჯონსონმა განაცხადა, რომ უკვე გადაწყვეტილი ჰქონდა გუნდის გაყიდვა მაიკლ ჯორდანზე, რის მიხედვითაც, ჯორდანი გახდა პირველი NBA ყოფილი კალათბურთელი, რომელიც მთავარ ლიგაში მოასპარეზე გუნდის მფლობელი გახდა. 2010 წლის 9 არპილს, გუნდმა შეძლო პლეი-ოფში პირველად გასვლა, მაშინ როდესაც 104-103 მოუგო გასვლით შეხვედრაში ნიუ-ორლეან ჰორნეტსს, ხოლო 2009-10 წლის სეზონი კი 44-38 დაასრულა. ჯერალდ უოლასი იყო მნიშვნელოვანი ფაქტორი გუნდის პლეი-ოფში გასვლისა, ასევე გახდა გუნდის ისტორიაში პირველი მოთამაშე, რომელმაც მონაწილეობა მიიღო NBA All Star. მიუხედავად წარმატებისა, გუნდი პირველ რაუნდში ორლანდო მეჯიკს შეხვდა და სერია 4-0 წააგო.
2010-დღემდე: ჯორდანის არეულობა და უცუდესი სეზონი NBA ისტორიაში
2010-11 წლის სეზონს გუნდი დიდი იმედებით ხვდებოდა წინა წლის სეზონიდან გამომდინარე. გუნდი ახალ სეზონს იმედით ხვდებოდა, რომ კვლავ შეძლებდა პლეი-ოფში გასვლას, მაგრამ გუნდი 2010 წლის 22 დეკემბრისთვის 9-19 შედეგით იყო. მაიკლ ჯორდანმა განაცხადა, რომ ლარი ბრაუნი აღარ იქნებოდა გუნდის მწვრთნელი. იმავე დღეს ვეტერანი მწვრთნელი პოლ სილასი იქნა აყვანილი გუნდის მთავარ მწვრთნელად. 2011 წლის 4 თებერვალს, გაცვლების ბოლო დღეს, ბობკეტსმა გუნდის წმენდა დაიწყო და ჯერალდ უოლასი გაუშვა პორტლენდ ტრეილ ბლეიზერსში, პირველი რაუნდის დრაფტზის არჩევნის, ჯოლ პრზიბილას და შონ მარკსის სანაცვლოდ, ასევე დანტე კანინჰემი გადმოვიდა გუნდში. გუნდმა ასევე ვეტერანი ნაზრ მოჰამედი გაუშვა ოკლაჰომა-სიტი თანდერში დი ჯეი უაითის და მო პეტერსონის სანაცვლოდ. გუნდმა სეზონი საბოლოოდ 34-48 დაასრულა, ხოლო სილასის დაქვემდებარებაში კი გუნდის შედეგი 25-29 იყო.
2011 წლის NBA დრაფტზე, ბობკეტსმა კიდევ ერთხელ გადაახალისა გუნდი, გაუშვა სტეფან ჯექსონი, შონ ლივინგსტონი მილუოკ ბაქსში, სანაცვლოდ კი გუნდმა კორი მაგიტი მიიღო და მე-7 არჩევნის უფლება. არჩევანი კი გუნდმა ბისმაკ ბაიომბოს არჩევნისთვის გამოიყენა. ბობკეტსმა ასევე შეძლო თავისუფალ აგენტად რეჯი უილიამსის აყვანა. 2011-12 წლის სეზონი, გუნდმა 101-86 გამარჯვებით დაიწყო სტეფან ჯექსოსნი და მის გუნდ მილუოკი ბაქსის წინააღმდეგ, მაგრამ ამ მოგების შემდეგ გუნდს მძიმე პერიოდი დაუდგა. ლოკაუტის გამო შემცირებულ სეზონში, გუნდმა მხოლოდ 7 თამაშის მოგება შეძლო და 59 თამაშში დამარცხდა, ხოლო უკანასკნელი 23 თამაშიდან ვერცერთხელ ვერ შეძლეს მოგება. სეზონი ბობკეტსის ყველაზე ცუდი გამოდგა გუნდის ისტორიაში, ასევე ყველაზე ცუდი შედეგი ვიდრე სხვა ნებისმიერი გუნდისა NBA ისტორიაში. გუნდის ზედიზედ 23 მარცხი ასევე ანტი-რეკორდი გამოდგა გუნდისთვის და გააუმჯობესა წინა წლის ზედიზედ 16 წაგებიანი მატჩი. 2012 წლის 30 აპრილს ბობკეტსმა განაცხადა, რომ სილასი აღარ დაბრუნდებოდა მწვრთნელის რანგში 2012-13 წლის სეზონისთვის.
არენა
გუნდის არსებობის პირველი სეზონის მანძილზე, ბობკეტსი შარლოტის კოლიზეუმში თამაშობდა, მაშინ როდესაც, მათი ახალი (შარლოტ ბობკეტსის არენა) შენდებოდა. მას შემდეგ რაც ახალი სტადიონის მშენებლობა დასრულდა, ქალაქმა დახურა კოლიზეუმი 2005 წლის სეზონის დასრულებისას, და ახალი არენა კი როლინგ სტოუნზის კონცერტით გახსნა.
2008 წლის აპრილში, შარლოტმა მიაღწია შეთანხმებას უფლებაზე, რომ არენასთვის Time Warner Cable დაერქმიათ, რომელიც შარლოტის არეას ყველაზე დიდი საკაბელო პროვაიდერია. წაგებული ამ შეთანხმებით არც ბობკეტსი დარჩენილა და საკაბელოსთან გააფორმა კონტრაქტი, რომლის მიხედვითაც 4 წლის მანძილზე უნდა ენახებინა გუნდის ყველა თამაში მოსახლეობისთვის.
პირადი ჯილდოები
NBA წლის ახალბედა NBA ახალბედა პირველი გუნდი NBA წლის ახალბედის მეორე გუნდი NBA ყველა-დაცვითი პირველი გუნდი NBA All-Star კვირა
სქოლიო
კატეგორია:ნაციონალური საკალათბურთო ასოციაციის კლუბები კატეგორია:აშშ-ის საკალათბურთო კლუბები კატეგორია:შარლოტ ბობკეტსი
Lasioglossum callorhinum
Lasioglossum callorhinum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1937 წელს.
სქოლიო
callorhinum
დანია 1960 წლის ზაფხულის ოლიმპიურ თამაშებზე
დანიამ ზაფხულის ოლიმპიურ თამაშებზე მეცამეტედ იასპარეზა 1960 წელს, იტალიის დედაქალაქ რომში. ამ თამაშებზე მათ სხვადასხვა სინჯის 6 მედალი მოიპოვეს.
რესურსები ინტერნეტში
კატეგორია:ქვეყნები 1960 წლის ზაფხულის ოლიმპიურ თამაშებზე კატეგორია:დანია ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ცალკეული მსუბუქი ქვეითი ბატალიონი (საქართველო)
ცალკეული მსუბუქი ქვეითი ბატალიონი, ცალკე საბრძოლო ერთეული საქართველოს სახმელეთო ძალების შემადგენლობაში. დისლოკაციის ადგილია ქალაქი ბათუმი.
ბატალიონი მომზადებულია სრული სპექტრის საომარი ოპერაციების შესასრულებლად. ქვედანაყოფის პირადი შემადგენლობა შეიძლება გამოყენებულ იქნას როგორც საზღვაო დესანტი. ბატალიონის პირად შემადგენლობას მონაწილეობა აქვს მიღებული სამშვიდობო ოპერაციებში კოსოვოს რეგიონში, ერაყსა, ავღანეთსა და ცენტრალური აფრიკის რესპუბლიკაში.
აგუასკალიენტესი
აგუასკალიენტესი (Aguascalientes; სიტყვასიტყვით „ცხელი წყალი“) — ქალაქი ცენტრალურ მექსიკაში. აგუასკალიენტესის შტატის ადმინისტრაციული ცენტრი. მოსახლეობა 801 672 ადამიანი (2005). ქალაქი დაარსდა 1575 წელს როგორც ვერცხლის მოპოვების ცენტრი. აგუასკალიენტესის ახლოს არის ცხელი მინერალური წყაროების კურორტი, აქედან წარმოსდგა ქალაქის სახელწოდებაც.
ლიტერატურა
კატეგორია:მექსიკის ქალაქები
No Regrets (რობი უილიამსის სიმღერა)
„No Regrets“ — რობი უილიამსის 1998 წლის სიმღერა და სინგლი, ალბომიდან I've Been Expecting You. იგი დაიწერა ჯგუფ Pet Shop Boys-ის მონაწილეობით (სიმღერაში ჟღერს ნილ ტენანტის ვოკალი). დამატებითი სიმღერა ამ სინგლიდან, Sexed Up შეტანილია რობის სხვა სტუდიურ ალბომში Escapology. ამ სიმღერას უილიამსი საკონცერტო შესრულებისას უძღვნიდა ჯგუფ Take That-ის წევრებს. გარკვეულ მინიშნებებს მის იდეებზე იძლევა სიმღერის ოფიციალური ვიდეოკლიპიც, რომელშიც უილიამსი ცეცხლს უკიდებს უკან დატოვებულ ბენზინის კვალს.
სიმღერების სია
ბრიტანეთი CD1
ბრიტანეთი CD2
რესურსები ინტერნეტში
კატეგორია:1998 წლის სინგლები კატეგორია:1998 წლის სიმღერები კატეგორია:რობი უილიამსის სიმღერები
Pinguigemmula
Pinguigemmula — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
მენასალბასი
მენასალბასი (Menasalbas) — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის მონტეს-დე-ტოლედოს კომარკის შემადგენლობაში. ფართობი — 179 კმ². მოსახლეობა — 2600 კაცი (2020 წ.).
1508
თარიღი უცნობია
*
მენასალბასი
სქოლიო
კატეგორია:ტოლედოს მუნიციპალიტეტები
გლოტოქრონოლოგია
გლოტოქრონოლოგია (γλῶττα „ენა“ და χρóνος „ქრონოლოგია“) — ლექსიკოსტატისტიკის დარგი, რომელიც მიზნად ისახავს ენათა ოჯახების დაშლის ისტორიამდელი პროცესების დათარიღებას.
ლიტერატურა
კატეგორია:ენათმეცნიერება
27 სექტემბერი
27 სექტემბერი — გრიგორიანული კალენდრის 270-ე დღე (ნაკიან წლებში – 271-ე დღე). წლის ბოლომდე დარჩენილია 95 დღე.
დღის მოვლენები
thumb|100px|ჩინეთის სახალხო რესპუბლიკის დროშა
ამ დღეს დაბადებულნი
thumb|100px|ლუი XIII
ამ დღეს გარდაცვლილნი
thumb|100px|ურბან VII
იხილეთ აგრეთვე
სხვა თვეები:
0927
Pinguigemmula philippinensis
Pinguigemmula philippinensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ბურგოსი (ჩრდილოეთი ილოკოსი)
ბურგოსი (ოფიციალურად ბურგოსის მუნიციპალიტეტი; ილოკ: Ili ti Burgos; ფილ: Bayan ng Burgos) ― მეხუთე კლასის მუნიციპალიტეტი ჩრდილოეთ ილოკოსის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 10 759 ადამიანს შეადგენს. მოიცავს 11 ბარანგაის.
სქოლიო
კატეგორია:ჩრდილოეთ ილოკოსის მუნიციპალიტეტები
ჰესპერორნისები
კატეგორია:გადაშენებული ფრინველები
Lasioglossum calophyllae
Lasioglossum calophyllae — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1935 წელს.
სქოლიო
calophyllae
ეგვიპტური რიცხვები
ეგვიპტური რიცხვები – რიცხვთა სისტემა, რომელსაც ძველ ეგვიპტეში იყენებდნენ. სისტემა ათობითი იყო და იეროგლიფებით იწერებოდა. ისინი ჯერ კიდევ ქრისტეს შობამდე შეიქმნა და ჩვენი წელთაღრიცხვით III საუკუნემდე გამოიყენებოდა. ეგვიპტურ ციფრებში არ იყო 0-ის აღმნიშვნელი ნიშანი.
ციფრები და რიცხვები
შემდეგი იეროგლიფები გამოიყენებოდა ათის ხარისხების გამოსახატავად: მრავალჯერადი რიცხვები გამოიხატებოდა ამ ნიშნების განმეორებით იმდენჯერ, რამდენჯერაც საჭირო იყო. მაგ., ქვის კარნაკი უჩვენებს რიცხვს 4622 ამგვარად:
ეგვიპტური იეროგლიფები შეიძლება დაიწეროს ორივე მიმართულებით (ასევე ვერტიკალურადაც).
შეკრება და გამოკლება
მიმატების და გამოკლების აღსანიშნავად გამოიყენებოდა:  ნიშნები. თუ ფეხი მიმართული იყო ნაწერის მიმართულებით აღნიშნავდა შეკრებას, წინააღმდეგ შემთხვევაში გამოკლებას.
სქოლიო
კატეგორია:ციფრები კატეგორია:რიცხვთა სისტემები
პირველი საარტილერიო ბრიგადა (საქართველო)
პირველი საარტილერიო ბრიგადა — საარტილერიო ბრიგადა საქართველოს სახმელეთო ძალების შემადგენლობაში. შეიქმნა 1993 წელს. ექვემდებარება სახმელეთო ძალების აღმოსავლეთ სარდლობას.
ბრიგადამ აქტიური მონაწილეობა მიიღო რუსეთ-საქართველოს 2008 წლის აგვისტოს ომში. 2010 წლიდან ბრიგადის პირადი შემადგენლობა სისტემატურად მონაწილეობს ISAF-ის ოპერაციაში ავღანეთში.
სქოლიო
კატეგორია:საქართველოს შეიარაღებული ძალები
ბაკო
ბაკო — სოფელი საქართველოში, აჭარის ავტონომიური რესპუბლიკის ხულოს მუნიციპალიტეტში, თხილვანის თემში. მდებარეობს არსიანის ქედის დასავლეთით, მდინარე ხირხატისწყლის მარცხნივ, სხალთის სათავესთან, ზღვის დონიდან 1380 მ. სოფელში დგას შუა საუკუნეების თამარის ციხე. პირველად მოხსენიებულია ბასილი ზარზმელისა და ტბელი აბუსერისძის თხზულებებში.
სქოლიო
კატეგორია:ხულოს მუნიციპალიტეტის სოფლები
დანია 1964 წლის ზაფხულის ოლიმპიურ თამაშებზე
დანიამ ზაფხულის ოლიმპიურ თამაშებზე მეთოთხმეტედ იასპარეზა 1964 წელს, იაპონიის დედაქალაქ ტოკიოში. ამ თამაშებზე მათ სხვადასხვა სინჯის 6 მედალი მოიპოვეს.
რესურსები ინტერნეტში
კატეგორია:ქვეყნები 1964 წლის ზაფხულის ოლიმპიურ თამაშებზე კატეგორია:დანია ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ნევა (ჟურნალი)
„ნევა“ («Нева») — საბჭოთა და რუსული ყოველთვიური ლიტერატურულ-მხატვრული და საზოგადოებრივ-პოლიტიკური ილუსტრირებული ჟურნალი, საბჭოთა პერიოდში — რსფსრ მწერალთა კავშირისა და მისი ლენინგრადის განყოფილების ორგანო; გამოიცემა 1955 წლიდან სანქტ-პეტერბურგში (1991 წლამდე ეწოდებოდა ლენინგრადი). იბეჭდება მხატვრული პროზა, ლექსები, საზღვარგარეთული ლიტერატურის თარგმანები, ლიტერატურული კრიტიკა, პუბლიცისტიკა, საარქივო დოკუმენტები; რეგულარულად ჩნდება მასალები სანქტ-პეტერბურგის ისტორიისა და კულტურის შესახებ. „ნევის“ ფურცლებზე გამოქვეყნდა მ. შოლოხოვის, ვ. კოჩეტოვის, ვ. პანოვას, ი. გერმანის, ლ. პანტელეევისა და სხვათა ნაწარმოებები.
ლიტერატურა
კატეგორია:რუსეთის ჟურნალები კატეგორია:საბჭოთა ჟურნალები კატეგორია:რუსულენოვანი ჟურნალები
რალფ ჰარისი
რალფ ჰარისი (Ralph Harris, Baron Harris of High Cross; დ. 10 დეკემბერი, 1924 — გ. 19 დეკემბერი, 2006) — ბრიტანელი ეკონომისტი; ეკონომიკურ ურთიერთობათა ინსტიტუტის ხელმძღვანელი 1957-87 წლებში; ტეტჩერიზმის იდეოლოგი.
რესურსები ინტერნეტში
კატეგორია:ბრიტანელი ეკონომისტები კატეგორია:დაბადებული 10 დეკემბერი კატეგორია:დაბადებული 1924 კატეგორია:გარდაცვლილი 19 დეკემბერი კატეგორია:გარდაცვლილი 2006
Good Morning Good Morning
სიმღერის გავლენად იქცა დილის კვების სატელევიზიო რეკლამა, კერძოდ — კომპანიის Kellogg სიმინდის ფიფქების.
ჯეფ ემერიკს ეკუთვნის ცხოველების ხმების კოლაჟი, რომლითაც ეს სიმღერა ასე გამოირჩევა.
რესურსები ინტერნეტში
კატეგორია:The Beatles-ის სიმღერები კატეგორია:1967 წლის სიმღერები
ბარდა (ქალაქი)
ისტორია
დღევანდელი ბარდიდან რამდენიმე კილომეტრის დაშორებით ისტორიული ბარდავის ნანგრევებია. როგორც ჩანს, ქალაქი აქ უკვე IV საუკუნეში არსებობდა. V საუკუნეში ბარდავი ალბანეთის მეფეების და ალბანეთის ქრისტიანული ეკლესიის სატახტო ქალაქი იყო, ისევე როგორც მნიშვნელოვანი სავაჭრო და კულტურული ცენტრი. 627 წელს იგი ჯაბღუ-ხაკანმა აიღო და მისი მოსახლეობა ამოჟლიტა. VIII საუკუნის დასაწყისში არაბებმა დაიპყრეს. ქალაქი საქარავნო გზების შესაყარზე მდებარეობდა და მსხვილი სავაჭრო-სახელოსნო ცენტრი იყო. X საუკუნეში სალარიდებს ემორჩილებოდა, იმავე საუკუნეში ჩრდილოეთიდან მოსულმა კიევის რუსეთის ჯარმა დაიკავა. 1192—1193 წლებში ქართველთა ჯარმა დალაშქრა. შემდგომ საუკუნეებში განუწყვეტელი ომების შედეგად ქალაქი დაკნინდა. XVIII საუკუნის I ნახევარში ბარდავი სოფლად გადაიქცა.
ღირსშესანიშნაობა
ბარდავში შემონახულია შუა საუკუნეების ხუროთმოძღვრების ერთ-ერთი მნიშვნელოვანი ძეგლი - მავზოლეუმი (1322, ხუროთმოძღვარი აჰმედ ეიუბ ალ-ჰაფიზ-ოღლუ). მდიდრულად შემკული ორპორტალიანი, აგურით ნაგები ცილინდრული ფორმის კოშკი მოპირკეთებულია უბრალო და მოჭიქული აგურით. იქვე ახლოს მეორე, ე. წ. ახსადანბაბას (XIV ს.) მავზოლეუმის ნანგრევებია (როგორც ჩანს, აგებულია იმავე ხუროთმოძღვრის მიერ), შემორჩენილია აგრეთვე იმამ-ზადეს მავზოლეუმ-მეჩეთი (XVII-XIX საუკუნეები).
1509
თარიღი უცნობია
*
Strong (სიმღერა)
„Strong“ — რობი უილიამსის 1998 წლის სიმღერა და სინგლი, ალბომიდან I've Been Expecting You. სინგლის მხარეა „Let Me Entertain You“-ს საკონცერტო ვერსია, ჩაწერილი 1999 წელს.
სიმღერა მოხვდა ბრიტანული სინგლების საუკეთესო 5-ეულში.
დანია 1968 წლის ზაფხულის ოლიმპიურ თამაშებზე
დანიამ ზაფხულის ოლიმპიურ თამაშებზე მეთხუთმეტედ იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ სხვადასხვა სინჯის 8 მედალი მოიპოვეს.
Strong (სიმღერა)
რესურსები ინტერნეტში
კატეგორია:1999 წლის სინგლები კატეგორია:1998 წლის სიმღერები კატეგორია:რობი უილიამსის სიმღერები
დანია 1968 წლის ზაფხულის ოლიმპიურ თამაშებზე
რესურსები ინტერნეტში
კატეგორია:ქვეყნები 1968 წლის ზაფხულის ოლიმპიურ თამაშებზე კატეგორია:დანია ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
მეორე საარტილერიო ბრიგადა (საქართველო)
მეორე საარტილერიო ბრიგადა, საარტილერიო ბრიგადა საქართველოს სახმელეთო ძალების შემადგენლობაში. შეიქმნა 2008 წელს I საარტილერიო ჯგუფის ბაზაზე. ბრიგადის დისლოკაციის ადგილად ქალაქი ხონი განისაზღვრა. ექვემდებარება სახმელეთო ძალების დასავლეთ სარდლობას.
ბრიგადამ აქტიური მონაწილეობა მიიღო რუსეთ-საქართველოს 2008 წლის აგვისტოს ომში. 2010 წლიდან ბრიგადის პირადი შემადგენლობა სისტემატურად მონაწილეობს ISAF-ის ოპერაციაში ავღანეთში.
Lasioglossum caloundrense
Lasioglossum caloundrense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1914 წელს.
სქოლიო
caloundrense
ნამბროკა
ნამბროკა (Nambroca) — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის მონტეს-დე-ტოლედოს კომარკის შემადგენლობაში. ფართობი — 82 კმ². მოსახლეობა — 4862 კაცი (2020 წ.).
სქოლიო
კატეგორია:ტოლედოს მუნიციპალიტეტები
რუსული მაფია
რუსული მაფია, აგრეთვე ცნობილი როგორც „წითელი მაფია“ — ეს სახელი დაერქვა მრავალეთნიკურ ორგანიზებულ კრიმინალთა ჯგუფს, რომლებიც საბჭოთა კავშირიდან გამოჩნდნენ, ამ ქვეყნის დეზინტეგრაციის შემდეგ. რუსებთან ერთად, ეს ტერმინი ასევე მოიცავს ჩეჩნებს, ქართველებს, უკრაინელებს, სომხებს, აზერბაიჯანელ მაფიოზებსა და ასევე შედარებით მცირერიცხოვან მაფია-ჯგუფებს სხვა ყოფილი საბჭოთა რესპუბლიკებიდან.
რუსული მაფია, როგორც ჩანს, ისეთივე პრინციპითაა ორგანიზებული, როგორც ლეგენდარული იტალიური მაფია. თუმცა მიიჩნევენ, რომ ეს გაცილებით ნაკლებად ინტეგრირებული ორგანიზაციაა საკმაოდ ხშირი სკანდალური შიდა-ომებითა და მკვლელობებით. განსაკუთრებით ბარბაროსულ პრაქტიკად მიიჩნევა რუსული მაფიის მიერ „გამყიდველი“ წევრის განადგურებასთან ერთად მასთან „გამყიდველის“ მთელი ოჯახის მიყოლება.
რუსული მაფიის წარმოშობის წყაროები გაცილებით ძველია, ვინაიდან ორგანიზებული კრიმინალი საბჭოთა კავშირის სივრცეში იმპერიის დროიდან მოყოლებული არსებობდა, როგორც არსებული სისტემის მიმართ წინააღმდეგობა, ე.წ. „ქურდული სამყაროს“ სახით. მეორე მსოფლიო ომის დროს, მრავალი მათგანი წითელ არმიაში ჩაეწერა, რამაც დასაბამი მისცა ე.წ. „ბოზთა ომს“, რომელმაც მრავალი მთავრობის აგენტად მონათლული ქურდი იმსხვერპლა, სტალინის პერიოდში ქურდთა მთელ მიწისქვეშა გაერთიანებასთან ერთად დარჩენილი კრიმინალები ახალი გადარჩენის სტრატეგიის ძიებაში იყვნენ და დაიწყეს სობჭოთა ელიტასთან კავშირების გაბმა, შექმნეს რა გავლენიანი რუსული შავი ბაზარი.
კრემლის მიერ რეფორმების გატარების მცდელობის მიუხედავად, კრიმინალები სულ უფრო ძლიერდებოდნენ. მიუხედავად ამისა, ნამდვილი გადატრიალება კრიმინალური ორგანიზაციებისთვის მოხდა 1990-იან წლებში ეკონომიკური ჩავარდნის დროს, რომელმაც საბჭოთა კავშირის დაშლა გამოიწვია. ფულის შოვნას მოწყურებული მრავალი ყოფილი მთავრობის მოხელე კრიმინალურ სამყაროს აკითხავს და მაფია ბუნებრივი გაგრძელება გახდა წარსული მოვლენების. ამჟამად ოფიციალური მონაცემებით 100.000-მე რუსეთის მოქალაქე (და რუსული წარმოშობის პირები საზღვარგარეთ) „სრული დატვირთვის“ პროფესიონალი „განგსტერია“, ხოლო ამის გარდა ადამიანთა გაცილებით დიდი რიცხვი დროდადრო ებმება ხოლმე ამგვარ საქმიანობაში.
კატეგორია:ორგანიზებული დანაშაული
უმაღლესი ლიგა 2013—2014
უმაღლესი ლიგა 2013-2014 — საქართველოს უმაღლესი ლიგის ოცდამეხუთე გათამაშება.
ფორმატი
ჩემპიონატი დაიწყო რეგულარული 2-წრიანი სისტემით 2013 წლის 10 აგვისტოს. საუკეთესო ექვსმა გუნდმა მონაწილეობა განაგრძო საჩემპიონო ეტაპზე, რომელიც გამოავლენს საქართველოს ჩემპიონს და ევროტურნირებზე მონაწილეთა ვინაობას. დანარჩენი ექვსი გუნდი ითამაშებს დასაქვეითებელ ეტაპზე, სადაც საუკეთესო ოთხეული შეინარჩნებს ადგილს უმაღლესი ლიგის 2014-15 წლების სეზონში.
იხილეთ აგრეთვე
კატეგორია:უმაღლესი ლიგის სეზონები
Pleurotomella
Pleurotomella — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
დანია 1972 წლის ზაფხულის ოლიმპიურ თამაშებზე
დანიამ ზაფხულის ოლიმპიურ თამაშებზე მეთექვსმეტედ იასპარეზა 1972 წელს, დასავლეთ გერმანიის ქალაქ მიუნხენში. ამ თამაშებზე მათ მხოლოდ ერთი ოქროს მედალი მოიპოვეს.
რესურსები ინტერნეტში
კატეგორია:ქვეყნები 1972 წლის ზაფხულის ოლიმპიურ თამაშებზე კატეგორია:დანია ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
საინჟინრო ბრიგადა (საქართველო)
საინჟინრო ბრიგადა, ბრიგადა საქართველოს სახმელეთო ძალების შემადგენლობაში. ბრიგადის ძირითადი ამოცანებია: საინჟინრო ფორტიფიკაციული ნაგებობების შექმნა, მოწინააღმდეგისათვის საინჟინრო დაბრკოლებების აგება და საკუთარი ძალების მობილურობის უზრუნველყოფა. ბრიგადის პირადი შემადგენლობა ასევე ემზადება ჰუმანიტარული განაღმვის ოპერაციების ჩატარებაში. ექვემდებარება სახმელეთო ძალების აღმოსავლეთ სარდლობას.
წყაროები
კატეგორია:საქართველოს შეიარაღებული ძალები
ველები
ველები — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ქვახვრელის თემი). მდებარეობს თრიალეთის ქედის ჩრდილოეთ კალთაზე. ზღვის დონიდან 840 მეტრი, გორიდან 12 კილომეტრი.
დემოგრაფია
2014 წლის აღწერის მონაცემებით, სოფელში ცხოვრობს 12 ადამიანი.
სქოლიო
კატეგორია:გორის მუნიციპალიტეტის სოფლები
სამხრეთ მოგადიშოს ბრძოლა
სამხრეთ მოგადიშოს ბრძოლა  — დაიწყო სომალის დედაქალაქ მოგადიშოში 2009 წლის 24 თებერვალს, როდესაც სომალის გარდამავალ ფედერალურ მთავრობას დაუპირისპირდნენ რადიკალი ისლამისტები.
ბრძოლის დასახელება მოიცავს სიტყვა „სამხრეთს“, რათა განასხვავოს იგი მოგადიშოს სხვა ბრძოლებისგან. მოგადიშოს ცხრა მთავარი ბრძოლა მიმდინარეობდა სომალის სამოქალაქო ომის ფარგლებში, ათწლეულების განმავლობაში. ეს იყო პირველი ბრძოლა ამ ქალაქში მას შემდეგ, რაც სომალი ცდილობდა აერჩია ახალი პრეზიდენტი 2009 წლის იანვარში. ეს არჩევნები დემოკრატიისკენ ერთგვარ დაბრუნებას ნიშნავდა. სამხრეთ მოგადიშორს ბრძოლა განიხილება სომალის სამოქალაქო ომის (2009–დღემდე) საწყის წერტილად, რომელიც დღემდე გრძელდება
ბრძოლაში, რომელიც ძირითადად ქალაქის სამხრეთით მიმდინარეობდა, 87 ადამიანი დაიღუპა და 90 დაშავდა. მათი დიდი ნაწილი მშვიდობიანი მოქალაქე იყო. აჯანყებულებმა ნაღმტყორცნებიდან ისროლეს სასიკვდილო ბომბები და ასაფეთქებელი ნივთიერებები პრეზიდენტის სასახლის მისამართით, რომელიც მდებარეობს ბორცვზე, ვარდიგლის რაიონში. პარალელურად ცეცხლი გაუხსნეს აფრიკის კავშირისა და სამთავრობო ჯარების ბაზას ჰოდანის რაიონში, ისევე როგორც ახლომდებარე ჰოულვადაგის რაიონში არსებულ ბაზას. როგორც ამბობენ, ახლად არჩეული პრეზიდენტი შეიხ შარიფ შეიხ აჰმედი ინციდენტის დროს მის სასახლეში იმყოფებოდა.
დაღუპულთა შორის სულ მცირე 11 გარდაცვლილი მშვიდობიანი მოქალაქე იყო. მადენას მთავარი საავადმყოფოს მუშაკებმა აღნიშნეს, რომ პირველ ეტაპზე დაახლოებით 45 დაჭრილი შეიყვანეს კლინიკაში. ბრძოლაში დაიღუპა 15 ალ-შაბააბის და ჰიზბულ ისლამის მებრძოლი და 6 გარდამავალი ფედერალური მთავრობის პოლიციელი.
ბრძოლა
2009 წლის 31 იანვარს გარდამავალი ფედერალური მთავრობის პრეზიდენტად აირჩიეს სომალის ხელახლა განმათავისუფლებელი ფრაქციის ლიდერი შარიფ შეიხ აჰმედი. ალ-შაბააბის რადიკალმა ისლამისტებმა დაადანაშაულეს გარდამავალი ფედერალური მთავრობის ახალი პრეზიდენტი სეკულარული მთავრობის ჩამოყალიბებაში და განაგრძეს სამოქალაქო ომი მას შემდეგ, რაც ის მოგადიშოში პრეზიდენტის სასახლეში 2009 წლის თებერვლის დასაწყისში ჩავიდა. მათ მთავარ მოთხოვნებს ქვეყნის შარიათის კანონების მიხედვით მართვა და უცხოური ჯარებისგან გათავისუფლება წარმოადგენდა. 6 თებერვალს ალ-შაბააბის მებრძოლებმა სხვა რადიკალ ისლამისტებთან ერთად იერიში მიიტანეს პრეზიდენტის სასახლეზე. პრეზიდენტთან მოლაპარაკების მცდელობებმა უშედეგოდ ჩაიარა. შედეგად, 24 თებერვალს ბრძოლა გაგრძელდა მოგადიშოს სამხრეთ ნაწილში და დასრულდა 25 თებერვალს. შეტაკებაში დაიღუპა და დაშავდა მშვიდობიან მოქალაქეთა დიდი ნაწილი, რის გამოც ორივე მხარემ დაგმო აგრესია.
ჰიზბულ ისლამის პოზიცია
შეიხ ომარ იმანმა, ჰიზბულ ისლამის თავმჯდომარემ, დაგმო სომალის აფრიკული კავშირის მისიაზე თავდასხმები, მაგრამ აღიარა, რომ ჯგუფის „ზოგიერთი წევრი“ იყო ჩართული სამხრეთ მოგადიშოს ბრძოლაში.
სქოლიო
კატეგორია:XXI საუკუნის ბრძოლები
ჰოაცინი
ჰოაცინი (Opisthocomus hoatzin) — ჰოაცინისნაირთა რიგის, ჰოაცინისებრთა ოჯახის ერთადერთი წარმომადგენელი. ტანად დიდი ფრინველია (მისი სხეულის სიგრძე 60 სმ, მასა 800 გ აღწევს). ბინადრობს მდინარე ამაზონის აუზის ნოტიო ტყეებში. დებს 2-4 კვერცხს. ახალგამოჩეკილი მართვე შიშველია, ფრთის 1-ელ და მე-2 თითზე აქვს ბრჭყალები, რომლებიც ეხმარება ტოტებზე ცოცვაში და ზრდასრულობაში უქრება. იკვებება მცენარეული საკვებით. ბუდობს მცირე ჯგუფებად (10-40 ფრთა).
სქოლიო
კატეგორია:ჰოაცინი
A Day in the Life
A Day in the Life — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში Sgt. Pepper's Lonely Hearts Club Band.
სიმღერა შედგება როგორც ლენონის, ასევე მაკ-კარტნის მიერ დაწერილი სხვადასხვა სეგმენტისგან, რასაც ორკესტრული ფონი ერთვის. ლენონის ტექსტზე გავლენა მოახდინეს იმ დროის გაზეთებში დაბეჭდილმა ამბებმა, ხოლო მაკ-კარტნის ტექსტში გამოიყენება მისი ყმაწვილობის წლების მოგონებები. სიმღერაში შეიმჩნევა ორკესტრული კრეშენდო და განსაკუთრებით გამოკვეთილია ფორტეპიანოს ფინალი - აკორდი, რომლითაც სიმღერა საბოლოოდ სრულდება.
რესურსები ინტერნეტში
კატეგორია:The Beatles-ის სიმღერები კატეგორია:1967 წლის სიმღერები
სერის მყინვარი
სერის მყინვარი — კარულ-ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარი ქედის სამხრეთ კალთაზე, მდინარე ენგურის მარჯვენა შენაკადის — მულხრის აუზში. უერთდება მყინვარ ტვიბერს მარჯვენა მხრიდან. სიგრძე 4,9 კმ, ფართობი 5,08 კმ². საზრდოობს მწვერვალების ასმაშისა და ბანგურიანის კალთებიდან ჩამონადენი მყინვართა ნაკადებით. სერის მყინვარზე მისასვლელი გზა ადის სოფელ ჟაბეშიდან.
ლიტერატურა
კატეგორია:სამეგრელო-ზემო სვანეთის მხარის მყინვარები
ბარიტონი (მრავალმნიშვნელოვანი)
ტერმინით ბარიტონი შეიძლება აღნიშნული იყოს:
Lasioglossum calviniellum
Lasioglossum calviniellum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1940 წელს.
სქოლიო
calviniellum
კავშირგაბმულობის ცალკეული ბატალიონი (საქართველო)
კავშირგაბმულობის ცალკეული ბატალიონი, ქვედანაყოფი საქართველოს სახმელეთო ძალების შემადგენლობაში. ბატალიონის ძირითადი ამოცანა შეიარაღებული ძალების ქვედანაყოფებთან უწყვეტი კავშირის უზრუნველყოფაა. განლაგებულია საგურამოში.
ლილია ბუჟუროვა
ლილია ბუჟუროვა ( Lilâ Rustem qızı Bucurova, Лиля Рустем къызы Буджурова, Ліля Рустемівна Буджурова ; დ. 1 ნოემბერი, 1958, ანგრენი, ტაშკენტის ოლქი) — ყირიმელი თათარი პოეტი და ჟურნალისტი. უკრაინის დამსახურებული ჟურნალისტი (2005).
ბიოგრაფია
ლილია ბუჟუროვა დაიბადა 1958 წლის 1 ნოემბერს უზბეკეთის ქალაქ ანგრენში. 1979 წელს დაამთავრა ტაშკენტის რეგიონალური სახელმწიფო პედაგოგიური ინსტიტუტის ფილოლოგიის ფაკულტეტი. 1979-1991 წლებში იქვე მუშაობდა რუსული და უცხოური ლიტერატურის პედაგოგად.
შემოქმედებითი საქმიანობა
1989 წელს გამოაქვეყნა პირველი სამიზდატის კრებული " ბილეთი, რომელიც არ არის ნაყიდი", მას მოჰყვა კრებული — "როცა დავბრუნდებით". ლილია ბუჟუროვა 1991 წელს გადავიდა ყირიმში. 1991 წლიდან 1997 წლამდე მუშაობდა ყირიმული თათრული გაზეთის " ავდეთის " მთავარ რედაქტორად. როგორც თავად აღნიშნავს, დაკავებული თანამდებობიდან გაათავისუფლეს მუსტაფა ჯემილევის კრიტიკის გამო.
2012 წლიდან მუშაობდა ყირიმელი თათრები ს ენაზე მოქმედი უკრაინული ტელეარხ ATR-ის საინფორმაციო პოლიტიკის გენერალური დირექტორის მოადგილის თანამდებობაზე, იყო პოლიტიკური და სოციალური სატელევიზიო შოუს — "გრავიტაციის" ავტორი. აღნიშნული თანამდებობა დატოვა 2015 წლის 1 აპრილს ტელეარხის დახურვის გამო. 2015 წლის აგვისტოდან საპროდიუსერო სტუდია „ყარადენიზ პროდაქშენის“ («QaraDeniz production») დირექტორის მოადგილეის თანამდებობას იკავებდა. ამავე დროს იყო ნიჭიერ ბავშვთა ყოველწლიური კონკურსის  "Canlı ses" ერთ-ერთი ორგანიზატორი. 2016 წელს გახდა სოციალური მოძრაობის Bizim Balalar (ჩვენი შვილები) ერთ-ერთი დამფუძნებელი, რომლის მთავარ ფუნქციას ყირიმელი მუსლიმი პატიმრების შვილების მხარდაჭერა წარმოადგენდა.